Príloha č. 1

Regulačný plán ( ÚPN Z ) Moskovská trieda - KVP Košice

A. ZÁVÄZNÉ REGULATÍVY:
1.	Regulatívy priestorového usporiadania a funkčného využívania pozemkov a stavieb:
1.1.	riešené územie ako ťažiskový priestor obytného súboru KVP využívať výlučne pre funkcie uvedené v bode 1.2.,
1.2. 		priestorové usporiadanie a funkčné využívanie pozemkov riadiť v súlade so grafickým vyjadrením funkcií vo výkrese č. 2 (komplexný urbanistický návrh 1:1000) sú to pozemky pre:
-	občianske vybavenie – obchodný dom, obchody, lužby, stravovanie a ubytovanie, administratíva, peňažníctvo
-	polyfunkčný areál športu a občianského vybavenia (multifunkčná sála, klubovne, resp plaváreň) s doplňujúcimi vonkajšími športoviskami 
-	miestne obslužné a príestupové komunikácie 
-	pešie a cyklistické komunikácie
-	parkoviská pre osobné autá na teréne a na streche obchodného domu 
-	verejnú parkovú, vyhradenú, obytnú a verejnú sprievodnú zeleň. 
1.3.	nezastavať plochy vyznačené vo výkrese č. 4 (priestorová a funkčná regulácia), ktoré sú určené pre verejnú zeleň, výstavbu inžinierskych sietí a miestny biokoridor územného systému ekologickej stability,
1.1.	chrániť územia pre výsadbu súvislých pásov dvojetážovej ochrannej zelene vyznačenej vo výkrese č. 4  (priestorová a funkčná regulácia),
1.2.	zabezpečiť podmienky pre bezbariérový pohyb osôb s obmedzenou schopnosťou pohybu a orientácie zabezpečením prístupov, miestnych komunikácií a verejných plôch.
1.3.	zabezpečiť vysokú kvalitu architektonického riešenia (budovy, pešie priestory, sadové úpravy a výtvarné doplnky) primeranú polohe a významu obvodového centra
1.4.	zabezpečiť povinnosť doplnenia parkovísk na teréne vysokou zeleňou.

2.	      Regulatívy umiestnenia verejného dopravného a technického vybavenia:
2.1.	chrániť územie pre výstavbu prepojovacej komunikácie Moskovská - Klimkovičova po západnej strane obytného súboru KVP v usporiadaní  MO - 8/50,
2.2.	chrániť územie pre vybudovanie siete obslužných a prístupových komunikácií vyznačených v grafickej časti dokumentácie územného plánu zóny,
2.3.	dodržať kategorizáciu siete obslužných a prístupových komunikácií  a polohu zastávok a terminálu MHD vyznačených v grafickej časti dokumentácie vo výkrese č. 3  (verejné technické a dopravné vybavenie),
2.4.	chrániť územie pre výstavbu parkovísk pre osobné autá na plochách vyznačených vo výkrese č. 3  (verejné technické a dopravné vybavenie),
2.5.	chrániť koridory navrhovaných trás vodovodnej siete vyznačených v grafickej časti dokumentácie vo výkrese č. 3  (verejné technické a dopravné vybavenie),
2.6.	chrániť koridory navrhovaných trás kanalizačnej siete vyznačených v grafickej časti dokumentácie vo výkrese č. 3  (verejné technické a dopravné vybavenie),
2.7.	chrániť koridory navrhovaných trás prípojok z STL rozvodu plynu vyznačených v grafickej časti dokumentácie vo výkrese č. 3  (verejné technické a dopravné vybavenie).

3.	Regulatívy umiestnenia stavieb na pozemkoch a určenie zastavovacích podmienok:
3.1.	pri umiestnení stavieb dodržať ochranné pásmo 50 m od cintorína,
3.2.	pri stavbách budov dodržať:
3.2.1.	stavebné čiary (ohraničenie plochy pre pozemné stavby) znázornené vo výkrese č. 4  (priestorová a funkčná regulácia),
3.2.2.	regulačné čiary (ohraničenie rozhrania medzi vyhradeným a verejným priestorom) znázornené vo výkrese č. 4  (priestorová a funkčná regulácia), 
3.2.3.	maximálny počet nadzemných podlaží (za priemernú výšku podlažia sa považuje výška 4,5 m) znázornené vo výkrese č.4  (priestorová a funkčná regulácia),
3.2.4.	index zastavanosti (pomer zastavanej plochy budovy k ploche pozemku) znázornené vo výkrese č.4  (priestorová a funkčná regulácia),
3.3.	orientovať hlavné vstupy do budov diferencovane pre verejnosť a pre dodavateľov podľa znázornenia vo výkrese č. 4  (priestorová a funkčná regulácia), 
3.4.	považovať za hlavnú a dominantnú priestorovú os riešeného územia Moskovskú triedu a na túto komponovať architektúru navrhovaných budov.

4.       Určenie nevyhnutnej vybavenosti stavieb :
3.1.	všetky zariadenia občianskeho vybavenia budú mať zabezpečený potrebný počet parkovacích miest na svojom, resp prenajatom pozemku, obchodný dom aj na streche objektu 
3.2.	každá stavba ktorá produkuje tuhý komunálny odpad zabezpečí na svojom pozemku priestor pre jeho zber,
3.3.	stavby hromadných parkovísk musia byť vybavené odlučovačmi ropných látok.
	Záväzné regulatívy platia pre územie vyznačené vo výkresoch č. 2 a 4 hranicou riešeného územia PR (ÚPN-Z)

B. POZEMKY NA VEREJNOPROSPEŠNÉ STAVBY
      	Pozemky na verejnoprospešné stavby sú pre cestné prepojenie Klimkovičovej ul. a Moskovskej triedy, terminál MHD, pre trasy vedení a plochy zariadenia verejnej technickej vybavenosti a.  a plochy verejnej zelene. 
  
C. NÁVRH ZOZNAMU VEREJNOPROSPEŠNÝCH STAVIEB
       Ako verejnoprospešné stavby v zastavanom území a mimo neho sa stanovujú:
1.	cestné prepojenie Klimkovičovej ul. a Moskovskej triedy
2.	terminál MHD
3.	sieť peších a cyklistických komunikácií a priestorov vyznačených v grafickej časti dokumentácie
4.	plochy verejnej zelene,
5.	prívodná a rozvodná vodovodná sieť,
6.	kanalizačná sieť splaškovej kanalizácie,
7.	VN prípojky a NN elektrická sieť,
8.	rozvodná sieť tepla teplej úžitkovej vody,
9.	rozvodná sieť plynu,
10.	telekomunikačná sieť.

	Na uskutočnenie verejnoprospešných stavieb možno podľa § 108 zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov pozemky, stavby a práva k nim vyvlastniť, alebo vlastnícke práva k pozemkom a stavbám obmedziť.